**TEORIA GENERALĂ A DREPTULUI**

**1. Noţiunea, originea şi esenţa dreptului**

**2. Principiile şi funcţiile dreptului**

**3. Norma juridică**

**4. Izvoarele dreptului**

**5. Raportul juridic**

**6. Răspunderea juridică**

**7. Sistemul de drept**

**1. Noţiunea, originea şi esenţa dreptului**

Cuvântul „**drept**” are mai multe sensuri. El provine din latinescul „*directus*”, ceea ce în traducere înseamnă drept – *orizontal* sau *vertical* –, de-a dreptul, direct, linie dreaptă.

Cuvântul „**drept**” mai este folosit şi în calitate de adjectiv, pentru a face unele aprecieri de natură morală (*de exemplu***:** om drept, acţiune dreaptă, pedeapsă dreaptă, etc.)

În limba latină, însă, cuvântul care corespunde substantivului „**drept**” înseamnă „just”, echitabil, drept, dreptate, lege.

**+++++++++++++++++++++++++++++++++++++++++++++++++++++++++++++++++++++++++++++++++++++++++++++++++++++**

*Ce este dreptul* ? **Romanii** considerau că „dreptul este arta binelui şi a dreptăţii”.

În concepţia lui **Immanuel Kant**, dreptul reprezintă „ansamblul condiţiilor care limitează libertăţile pentru a face posibil acordul lor”.

După **Herbert Spenser** „fiecare om este liber să facă ceea ce vrea, numai să nu ofenseze libertatea egală a nici unui alt om”.

**-------------------------------------------------------------------------------------------------------------------------------------------------------------------------------**

În ceea ce priveşte **noţiunea** de **drept**, se cunoaşte mai multe **definiţii**. Luate în ansamblu acestea, în formularea lor, au în vedere anumite coordonate **:**

1) toate reprezintă dreptul ca fiind „*totalitatea regulilor de conduită*” ori „*totalitatea normelor juridice*”;

2) aceste norme sunt strict determinate şi obligatorii;

3) aceste reguli, norme sunt „stabilite sau sancţionate de stat”;

4) aceste norme exprimă voinţa clasei dominante, iar la etapa contemporană **–** voinţa majorităţii populaţiei;

5) aplicarea lor este asigurată prin forţa de constrângere a statului;

6) reglementează anumite raporturi sociale.

**-------------------------------------------------------------------------------------------------------------------------------------------------------------------------------**

**Dreptul** constituie un ansamblu de reguli de conduită *instituite* sau *sancţionate* de stat, reguli ce exprimă *voinţa* guvernanţilor ridicată la rangul de lege, a căror aplicare este realizată binevol, iar în caz de necesitate, prin forţa de constrângere a statului.

**Dreptul** este sistemul normelor de conduită, *elaborate* sau *recunoscute* de puterea de stat, care orientează comportamentul uman în conformitate cu valorile sociale ale societăţii respective, stabilind *drepturi* şi *obligaţii* juridice a căror respectare obligatorie este asigurată, în caz de necesitate, de forţa de constrângere a puterii de stat. (I.P.,B.S.D.,p.23)

**-------------------------------------------------------------------------------------------------------------------------------------------------------------------------------**

**Originea** **dreptului.** Apariţia şi formarea dreptului este un proces *complex*,

căruia nu i se poate stabili data exactă de naştere. Apariţia *dreptului* a fost pregătită de o perioadă îndelungată de *dezvoltare* lentă a a *forţelor* de *producţie* în cadrul primei orânduiri sociale.

În societatea *comunei* *primitive* reglementarea relaţiilor sociale o face **obiceiul**, care consolidează cele mai bune variante de comportament. Aceste obiceiuri au format **dreptul obişnuielnic** sau **cutumiar**.

**Constituirea** dreptului are loc odată cu constituirea puterii publice de stat în **ţările** Orientului Antic şi în antichitatea greco-romană.

Atunci apare, alături de **normele** **obişnuielnice**, **cutumiare** şi dreptul ***scris***, ilustrat prin anumite acte normative.

Astfel, **dreptul** s-a **constituit** mai întâi în ţările **Orientului Antic**. Dintre primele norme de drept, care sunt adevărate monumente juridice, putem menţiona **:**

1. Codul lui Hammurabi (Babilon) – sec. 18 î.e.n.

2. Codul lui Mu (China) – sec. V-IV î.e.n.

3. Codul lui Manu (India) – sec. III î.e.n.

4. Legile lui Moise la evrei

În **Europa** primele legi consemnate documentar sunt **:**

1. Legile lui Dracont şi Solon în Atena – sec. VI – V î.e.n.

2. Legile celor XII table la romani – sec. V î.e.n.

3. Legea salică la franci – sec. V – IV î.e.n.

4. Legile lui Lycurg în Sparta – sec. IV – III î.e.n.

În **Ţările Române**, primele legi au apărut în perioada medievală, începând cu sec. al XV-lea **:** Legea ţării a lui *Alexandru cel Bun* (1400-1432), Pravila lui *Vasile* *Lupu* (1646), legile lui *Matei Basarab* (1633-1654) ş.a.

**-------------------------------------------------------------------------------------------------------------------------------**

**Codul lui Hammurabi**  = expediţie arheologică franceză – în 1901 în or. **Suza** (la est de Babilon) – în centrul oraşului, în piaţă – un stâlp de bazalt (piatră de diorit) acoperit cu semne cuneiforme (litere în formă de cuie) – Legile regelui **Hammurabi** (1792-1750). Codul are **282** de articole (s-au păstrat **247**). Se referă **:** apărarea proprietăţii; cultura agricolă şi animală; căsătoria; adopţiunea; dreptul penal; dreptul maritim, sclavia, etc.

**Legile lui Manu** (personaj mitologic) = conţine **2685** de articole. Codul este scris în limba sanscrită – limba induşilor antici. Autorii legilor se pare că au fost *sacerdoţii* (preoţi păgâni) a unei şcoli brahmane vechi indiene.

**-------------------------------------------------------------------------------------------------------------------------------**

**Esenţa dreptului.** Pentru înţelegerea mai profundă a rolului dreptului

în sistemul reglementării normative a relaţiilor sociale, e necesar să se cunoască **esenţa** dreptului.

**Esenţa dreptului** este **voinţa** generală, oficializată, adică **voinţa** juridică exprimată în legi şi apărată de stat

**Voinţa juridică** se numără printre *elementele* componente ale conştiinţei juridice. În drept rolul *voinţei* are o dublă semnificaţie **:**

1) rolul **voinţei** generale, a grupărilor sociale sau a întregii societăţi, determinate de anumite interese;

2) **voinţa** individuală, care se manifestă în procesul aplicării dreptului.

În mediul **social** şi **natural** determinat în care trăieşte şi activează **omul**, dreptul programează libertatea lui de acţiune. Presiunea legilor determină o rigiditate (încorsetare) a libertăţii absolute de manifestare a **omului**, statornicindu-i anumite praguri, o anumită limită de comportament.

Aceste caracteristici alcătuiesc **substanţa** dreptului, calitatea sa **esenţială**, fiind întâlnite în orice sistem de drept.

**2. Principiile şi funcţiile dreptului**

**a)** **Principiile dreptului.**

Cuvântul „**principiu**” provine din latinescul „*principium*” şi înseamnă *început*, *obârşie*, având mai multe sensuri.

În **sens juridic**, termenul ***principiu*** înseamnă un element fundamental, ideea de bază sau ideea generală, ideea conducătoare, teza fundamentală, care stă la baza întregului sistem de drept.

*Principiile* dreptului au o importanţă atât *teoretică* cât şi *practică*.

**Importanţa teoretică** constă în acţiunea şi aportul lor la opera de creare şi de aplicare a dreptului.

**Importanţa practică** constă în activitatea de elaborare a actelor normative.

**10 decembrie 1948 DUDO**

Teoria dreptului diferenţiază *trei categorii* de **principii** ale dreptului **:**

1. **principii generale** sau **fundamentale**, care mai sunt numite şi *constituţionale* (deoarece, de regulă se găsesc în Constituţie), care reglementează întregul sistem de drept;

**Sarcină Comună 1 Tema pentru acasă: Analizați principiile fundamentale constituționale : art. 5, 6, 7, 15, 16, 20, 21, 22 din CONSTITUȚIA RM**

1. **principii ramurale** (de ramură), care sunt proprii unei singure ramuri de drept, fiind înscrise în coduri şi în alte legi;

**Sarcină Comună 2 Tema pentru acasă: Analizați principiile ramurale:**

**Codul penal art. 3, 4, 5, 6, 7, 11**

**Codul CIVIL - RASPUNDERE MATERIALA**

**Codul Muncii - art.5**

3) **principii interramurale**, care se referă şi caracterizează două sau mai multe ramuri de drept

Principiile **generale** ale dreptului sunt **:**

* Principiul legalităţii – asigură bazele legale de funcţionare a statului
* Principiul libertăţii şi egalităţii
* Principiul responsabilităţii
* Principiul echităţii şi justiţiei
* Principiul umanismului

**b) Funcţiile dreptului. 16**

Cuvântul „**funcţie**” provine din limba latină şi înseamnă – *muncă*, *deprindere*, *îndeplinire*.

**Funcţiile** dreptului sunt acele direcţii fundamentale ale acţiunii mecanismului juridic la îndeplinirea cărora participă întregul sistem al dreptului.

**Dreptul** are ca scop disciplinarea societăţii umane şi acest scop este servit de o serie de funcţii.

**Principalele funcţii ale dreptului sunt :**

1. **Funcţia de instituţionalizare a organizării social-politice** – se manifestă

prin faptul că dreptul, prin **normele** sale (în special Constituţia), **reglementează** organizarea autorităţilor publice ale statului, **atribuţiile** lui, **coraportul** şi **divizarea** autorităţilor publice în *legislativă*, *executivă* şi *judecătorească*.

2. **Funcţia de conservare, apărare şi garantare**  – asigură regimul ***constituţional***

**a valorilor fundamentale ale societăţii**  şi ordinea ***legală***; dreptul **apără**

colectivitatea umană, precum şi **securitatea** fiecărei persoane, **asigură** proprietatea, etc. Stabileşte **principiile** de bază ale conveţuirii sociale.

**Sarcină Comună 3 Tema pentru acasă: Analizați 10 valori protejate de Codul Penal, partea specială și 5 tipuri infractiuni care atentează la acele valori (ex: viata si integritatea persoanei – omor intentioant, omor din imprudenta, euthanasie, provocare ilegala a avortului, determinare la sinucidire etc.)**

**Sarcină echipă 4 Care este valoarea protejata în Cap.XI Codul Penal? Analizati infractiunile TIC**

1. **Funcţia de conducere a societăţii** – dreptul este cel mai important **instrument**

de realizare a conducerii sociale**;** în drept îşi găsesc expresie **scopurile** social-politice pe care societatea şi le propune la o etapă sau alta de dezvoltare.

4. **Funcţia normativă** – această funcţie derivă din **scopul** superior al dreptului.

Funcţia ***normativă*** exprimă **rolul** dreptului în viaţa socială, **calitatea** lui de a fi un mijloc efectiv de organizare şi conducere socială.

Prin *norma juridică* dreptul **stabileşte** modalitatea de comportare a organelor statului, organizaţiilor obşteşti şi a cetăţenilor.

Această *funcţie* implică toate celelalte funcţii ale dreptului.

**Sarcină echipă 4 Analizați infractiunile din CAP. XV, XVI, XVII Codul Penal.**

5. **Funcţia informativă.** Reflectând realitatea, în normele juridice se acumulează

**cunoştinţe** despre viaţa multilaterală a societăţii, despre problemele societăţii. Dreptul concentrează în sine schimbările ce au loc în societate.

Prin ***normele juridice*** putem aprecia **principiile** orânduirii sociale şi de stat, **structura** politică a societăţii, **caracterul** relaţiilor economice, **nivelul** de democratizare a societăţii, etc. Ca urmare, din normele juridice putem culege **informaţii** ample despre societatea respectivă la o etapă sau alta de dezvoltare.

6. **Funcţia educativă** – prin norme juridice statul asigură cadrul organizatoric

necesar activităţii **spirituale** şi **culturale** şi pune la dispoziţia oamenilor o serie de ***mijloace*** prin intermediul cărora se realizează **educaţia**.

**3. Norma juridică**

**Sarcină Comună 5 Tema pentru acasă: Analizați norme sociale – norme religioase, norme morale, norme politice, norme juridice dupa următoarele criterii**

**CINE /autoritatea emitenta/ le elaborareaza -**

**CUI se adreseaza -**

**SANCTIUNEA -**

**Sarcină Echipă 6 Temă pentru acasă: Stabiliți echivalentul decalogului in norme juridice**

**Norma juridică** este celula de bază a dreptului, şi reprezintă o regulă de

conduită, *instituită* (stabilită) sau *sancţionată* (autorizată) de stat, exprimată în *legi* sau alte *acte normative*, menită să reglementeze domeniile de activitate umană, a căror aplicare este asigurată prin forţa de constrângere a statului.

**------------------------------------------------------------------------------------------------------------**

Deci, **norma juridică** vizează conduita umană şi este elementul primar al oricărui sistem de drept. Pe baza ei se alcătuieşte întregul sistem juridic. La rândul lor, normele se grupează în *instituţii* de drept, instituţiile în *ramuri*, ramurile – în *părţi* ale sistemului, iar părţile în *sisteme*.

Aşadar, **norma juridică** este una din categoriile centrale ale dreptului.

**Norma juridică** are mai multe **trăsături** carateristice **:**

1) **are un caracter general.**  Ea se aplică în mod repetat într-un număr nelimitat de cazuri, adică ori de câte ori se ivesc condiţiile prevăzute de ea.

**Normele juridice** prescriu *conduita* tipică, pe care trebuie s-o urmeze oamenii, ea devine un *factor* şi *criteriu* unic de *îndrumare* a conduitei oamenilor, un *etalon*, cu ajutorul căruia statul apreciază *conduita* cetăţenilor în diferite situaţii concrete.

2) **este** **impersonală** – adică nu se referă numai la anumite persoane, ci se adresează unui cerc nelimitat de persoane.

3) **obligativitatea normei juridice.** Normele juridice nu sunt simple indicaţii sau doleanţe, ci reprezintă o poruncă, un ordin, o dispoziţie *obligatorie*. Dacă nu se execută, atunci se aplică forţa de constrângere a statului.

4) **are un caracter volitiv.** Spre deosebire de legile care acţionează în domeniul naturii, normele juridice depind de *voinţa* oamenilor.

Totodată legislatorul nu elaborează normele juridice după bunul său plac. În reglementarea relaţiilor sociale se ţine cont de anumite relaţii obiective.

5) **pot să prevadă naşterea unor efecte juridice,** care, în anumite împrejurări, sunt consecinţa unor evenimente ce se produc independent de voinţa oamenilor (naşterea, atingerea unui termen (vârsta), moartea, incendiul, inundaţia, distrugerea unui bun, etc.)

6) **normele juridice se pot realiza în viaţa practică**

**numai trecând prin conştiinţa oamenilor**, – întrucât conduita este subordonată voinţei lor. De aceea, persoanele minore (sub 14 ani) sau ce-i afectaţi de o boală mintală, nu poartă răspundere juridică pentru faptele săvârşite.

**Clasificarea normelor juridice**

A **clasifica**, în general, înseamnă a *sistematiza*, a *aranja* într-o anumită *ordine*, a determina în ce *grupe*, în ce *categorii*.

A **clasifica** ***normele juridice***, înseamnă a le grupa pe categorii pentru a ne orienta în multitudinea de norme, a le recunoaşte, a le deosebi mai uşor, în cazul realizării sau aplicării lor.

Principalele criterii de **clasificare** a normelor juridice sunt **:**

* ramura de drept
* forţa juridică a normei
* modul de reglementare a conduitei
* sfera de aplicăre

1. **Ramura de drept** – este un ansamblu de norme juridice care sunt organic legate între ele prin *obiectul* lor comun, prin anumite *principii* comune, precum şi prin *unitatea* şi *metoda* folosită la reglementarea relaţiilor sociale.

Principalele **ramuri de drept** sunt **:**

Constituţional, administrativ, penal, civil, muncii, familiei, financiar, funciar, comercial, etc.

În cadrul fiecărei ramuri de drept deosebim **instituţii juridice** care cuprind norme juridice ce reglementează o grupă unitară de relaţii sociale.

*De exemplu*, normele juridice care reglementează relaţiile de proprietate, formează *instituţia* *dreptului* *de* *proprietate* a dreptului civil, sau există *instituţia succesiunii* tot în dreptul civil, ori *instituţia înfierii* în dreptul familiei, etc.

2. **Forţa juridică a normei** – După *forţa juridică* pe care o au normele juridice distingem *două categorii* de norme juridice :

a) norme juridice cuprinse în **legi** (Constituţia, legi organice, legi ordinare)

b) norme juridice cuprinse în **acte normative** subordonate legii (decrete, hotărâri, ordonanţe, dispoziţii, regulamente, etc.)

3. **După modul de reglementare a conduitei** – deosebim **:**

* norme imperative
* norme dispozitive

**Normele imperative** sunt normele care ***prescriu*** comportamentul subiecţilor

de drept şi nu admit nici o ***abatere*** de la acesta (constituţional, administrativ, penal, fiscal) – din domeniul dreptului *public*.

La rândul lor, normele **imperative** pot fi **:**

a) **norme onerative** (sau de **prescripţie**) – care ***prescriu*** în mod expres obligaţia

săvârşirii unei acţiuni, ordonă.

( *De exemplu***:** conform art. 48 al Constituţiei „Copiii sunt obligaţi să aibă grijă de părinţii lor şi să le acorde ajutor” sau satisfacerea serviciului militar; plata impozitului, etc., ori din *Codul familiei* care prevede că „soţii sunt obligaţi să poarte în timpul căsătoriei numele pe care l-au declarat cu ocazia căsătoriei” ).

b) **norme de interdicţie** (sau **prohibitive**) – care ***interzic*** săvârşirea unor acţiuni,

a unor fapte. De aceea majoritatea

lor se referă la dreptul *penal* şi *administrativ*.

( *De exemplu***:** se interzice de a *fura*, a *viola*, a *distruge* averea proprietarului, etc., sau din *Codul familiei***:** „Este interzis să se căsătorească *bărbatul* care este căsătorit sau *femeia* care este căsătorită” ).

**Norme dispozitive** – sunt normele care acordă posibilitatea unui larg

***comportament*** subiecţilor de drept, care pot acţiona după propria apreciere, adică norme care nici nu *obligă*, nici nu *interzic* în mod categoric o acţiune (civil, comercial, muncii, familiei).

La rândul lor, normele **dispozitive** pot fi **:**

a) **permisive** – care ***permit*** o anumită conduită. (*De exemplu***:** *Codul muncii*

specifică că la încheierea *contr. indiv. de muncă* se poate stipula,

cu acordul părţilor, perioada de probă).

b) **supletive** – care acordă subiectului ***posibilitatea*** să ***aleagă*** singur una din

variantele de conduită prevăzute de normă.

( *De exemplu***:** *Codul familiei* prevede că „la învheierea căsătoriei, soţii, la dorinţă, îşi aleg numele de familie al unuia dintre ei drept nume de familie comun, ori fiecare dintre ei îşi păstrează numele de familie pe care l-a purtat până la căsătorie” ). (art.17)

4. **după sfera de aplicăre** – mai largă sau mai redusă, sau după abaterea

de la regulă, normele juridice se împart în **:**

* **generale** ( se aplică tuturor relaţiilor sociale );
* **speciale** cuprind un domeniu mai restrâns de relaţii sociale. ( *De exemplu* **:** reguli şi norme ce se aplică numai bărbaţilor, sau numai femeilor, sau numai militarilor, ori pensionarilor, copiilor, etc. );
* **de excepţie** ( norme ce se abat de la norma generală ).

**Normele juridice pot fi *clasificate* şi după alte *criterii* :**

* Structura logică sau tehnico-redacţional / ipoteza – cine, cui se adreseaza, dispozita – ce comportament, santiunea – ce tip de sanctiune intervine/
* Gradul şi intensificarea incidenţei
* Criteriul socio-juridic, etc.

**Sarcină Comună 7 Tema pentru acasa: identificați elementele unor norme juridice**

**Acţiunea normelor juridice în timp, în spaţiu şi asupra persoanelor**

Normele juridice sunt adoptate în vederea realizării lor practice. Coordonatele principale ale acţiunii normelor juridice sunt**:**  *timpul*, *spațiul* şi *cercul* de *persoane*.

**Acţiunea normelor juridice în timp.**  Un act normativ nu poate fi **veşnic**, deoarece

nu sunt *constante*, *veşnice* nici relaţiile sociale reflectate în el. Durata actului normativ este cuprinsă între două **momente** esenţiale**:**  momentul **iniţial** al actului normativ, adică *intrarea* în *vigoare* şi momentul **final**, adică *abrogarea* (sau încetarea acţiunii).

Norma juridică nu poate fi nici **retroactivă** nici **ultraactivă** **:** nu se aplică faptelor care *preced* intrarea ei în vigoare şi celor *survenite* după ieşirea ei din vigoare.

***Momentul iniţial*.** Adoptarea actelor normative nu coincide cu începutul *acţiunii* lor, cu intrarea lor în *vigoare*, deoarece aceste acte trebuie să fie mai întâi aduse la cunoştinţa cetăţenilor, organelor de stat şi organizaţiilor obşteşti, pentru a se asigura principiul **:**  *nimeni nu se poate scuza invocând necunoaşterea legii*.

Astfel **actul normativ** poate intra în **vigoare** **:**

**a)** din momentul *adoptării*;

1. din momentul *indicat* nemijlocit în *textul* actului normativ

(astfel, actul normativ poate să stabilească el însuşi data intrării în vigoare printr-o prevedere specială, de obicei într-un articol final, sau printr-un alt act special);

1. din momentul publicării lui oficiale în *Monitorul Oficial*

(atunci când în actul normativ nu se prevede o dată concretă);

***Notă* :** data indicată în textul legii nu poate *precede* publicării legii, deoarece s-ar încălca o prevedere constituţională extrem de importantă **:** „*nepublicarea legii atrage inexistenţa acesteia*”.

Norma juridică acţionează numai în prezent şi viitor – **principiul** **neretroactivităţii**. Legea nu se aplică faptelor săvârşite înainte de intrarea ei în vigoare.

Există şi **excepţii** de la acest principiu **:**

a) dacă este adoptată o lege mai blândă (în dreptul penal);

b) dacă în lege este prevăzut expres, că ea se aplică şi unor fapte petrecute anterior.

***Momentul final*.**  Ieşirea din vigoare a **normelor juridice** sau încetarea acţiunii lor are loc, de asemenea, în diferite forme **:**

a) **expirarea** **termenului**. Atunci când durata în timp a fost *limitată*, când în

text este indicată data încetării acţiunii;

(acestea sunt cazuri rare)

**21**

b) **abrogarea** sau **anularea** normei – renunţarea la ea, suspendarea pe un termen,

înlocuirea cu o altă lege.

c) **învechirea** normei juridice (căderea în *desuetudine*) – atunci când a fost total

**depăşită** de dezvoltarea relaţiilor sociale, de schimbările din societate. Deşi formal ea este în vigoare, aplicarea acestei norme nu mai are nici o justificare. Fiind depăşită de timp legea îşi încetează activitatea.

**Acţiunea normelor juridice în spaţiu.** Normele juridice au aplicaţie juridică pe un

anumit **teritoriu**.

Din acest punct de vedere normele juridice se *divizează* în două grupe **:**

* internaţionale
* interne

Normele juridice **internaţionale** reglementează relaţiile dintre state în conformitate cu principiul teritorialităţii.

Normele juridice **interne** au aplicaţie teritorială, în limitele teritoriului indicat prin frontierile de stat (partea terestră, subsolul, apele interne şi teritoriale, spaţiul aerian).

De asemenea, norma juridică are forţă juridică pe teritoriul ambasadelor, consulatelor, navelor şi aeronavelor cu drapelul de stat.

**Acţiunea normelor juridice asupra persoanelor.**  Norma juridică acţionează asupra

tuturor persoanelor de pe teritoriul statului

**Legea** este destinată **omului** privită ca *persoană* *fizică* sau ca *persoană* *juridică*.

Acţiunea **legii** asupra persoanelor diferă de la o lege la alta. Din acest punct de vedere distingem **:**

a) **legi** cu **vocaţie** **generală** de aplicare asupra tuturor persoanelor (atât fizice, cât şi juridice);

b) **legi** care se aplică numai persoanelor **fizice**;

c) **legi** care se aplică numai persoanelor **juridice**;

d) **legi** care se aplică numai anumitor **categorii** de **persoane** ( *de exemplu* **:** numai militarilor, numai funcţionarilor, numai judecătorilor, numai salariaţilor, numai pensionarilor, numai studenţilor, numai mamelir cu copii, numai cetăţenilor R.Moldova, etc. );

e) **legi** cu **caracter** **individual**, care se aplică unei singure persoane în calitate de deţinător al unei anumite **funcţii** ( *de exemplu* **:** dispoziţiile constituţionale referitor la Preşedintele republicii, de numire în funcţie a unui ministru sau un director general, etc. ).

Norma juridică acţionează asupra tuturor persoanelor de pe teritoriul statului.

Există însă şi unele *particularităţi* **:**

1) **Şefii** statelor, corpul **diplomatic**, unele **categorii** de **străini** dispun de imunitate diplomatică.

**22**

Asfel, potrivit *Convenţiei* de la *Viena* din 1961 „*Cu privire la relaţiile diplomatice*”, persoanele care se bucură de imunitate diplomatică, în caz de încălcare a legii ţării de reşedinţă, nu pot fi supuse jurisdicţiei, dar se declară *persona non grata* (nedorită) şi expulzată.

2) Cetăţenii **străini** şi **apatrizii** sunt limitaţi în unele drepturi. *De exemplu*, nu sunt aleşi şi nu aleg, nu sunt recrutaţi în Armata naţională, nu lucrează în organele de stat (mai ales în funcţie de preşedinte, judecător, procuror, etc.).

3) Unele **legi**, *de exemplu*, după ***Codul penal*** au acţiune asupra **persoanelor** **fizice** şi când ele săvârşesc infracţiuni în **străinătate** indiferent de faptul dacă au fost deja pedepsite penal după legile acestui stat sau nu.

4) **Legea** **penală** a unui stat urmăreşte pe cetăţenii săi chiar şi atunci când ei îşi au domiciliul sau reşedinţa în **străinătate**, pe teritoriul altui stat.

**4. Izvoarele dreptului**

Prin **izvor** de **drept** se înţelege **formele** de **exprimare** a normelor juridice.

O regulă juridică poate fi stabilită în diferite moduri. **Modurile** de stabilire sau exprimare a regulilor juridice se numesc *izvoarele dreptului*.

Deci, prin **izvor de drept** se înţelege acea regulă de conduită stabilită în practica vieţii sociale şi respectată un timp îndelungat în virtutea deprinderii, ca o normă socotită obligatorie.

În evoluţia sa istorică **dreptul** a cunoscut următoarele **forme** de **exprimare** sau **izvoare** **formale** ale dreptului **:**

1. **Obiceiul juridic** sau **cutuma** – cel mai vechi izvor de drept. Ca regulă

socială, *obiceiul* precede dreptul. El se formează spontan, în urma aplicării repetate a unor *datini*, *tradiţii* şi *practici* de caracter *moral* şi *religios*. Elementul central îl constituie *repetarea* *constantă*, căreia i se impune o obligativitate.

Normele **obişnuielnice**, recunoscute de puterea de stat şi dotate de această putere cu forţă juridică, devin **obiceiuri** **juridice**, izvoare de drept.

Dreptul **obişnuielnic** (cutumiar) a jucat un rol deosebit de important ca izvor de drept, mai ales în dreptul *sclavagist* şi dreptul *feudal*.

Primele acte normative scrise sunt de fapt mai mult nişte **culegeri** **de** **obiceiură**, **cutume** **juridice**

( Legile lui Hammurabi, Legile lui Manu, a lui Mu, Legile lui Lycurg, Legile celor 12 table la romani, Legea salică la franci, etc. ).

**23**

În *epoca medievală* numărul cutumelor a sporit. Sunt cunoscute asemenea **culegeri** **de cutume** (obiceiuri), cum ar fi **:**

* Oglinda saxonă din 1230
* Oglinda svabă din 1273-1282
* Aşezămintele lui Ludovic cel Sfânt din 1270

Istoria **dreptului** **românesc** cunoaşte *obiceiul*, ca izvor al dreptului geto-dac. În perioada de descompunere a feudalismului multe norme obişnuielnice sunt incluse în actele normative.

Ca, *de exemplu*, una din sursele de inspiraţie pentru mai multe coduri de drept la români a fost *obiceiul* *pământului*.

**Obiceiul**, deşi extrem de rar, mai continuă să acţioneze şi în zilele noastre (statele anglo-saxone).

În **R. Moldova** au forţă juridică numai *obiceiurile* sancţionate de stat şi transformate în norme juridice. Prin urmare, *obiceiurile* nescrise nu pot fi izvoare de drept, ca în unele ţări.

*De exemplu*, în **România**, art. 600 al **Codului civil** stipilează că „înălţimea îngrădirii se va hotărî după regulamentele particulare sau după *obiceiul* *obştesc***...**”.

2. **Practica judecătorească** – a jucat de-a lungul **istoriei** un rol important

ca izvor de drept, mai ales în epocile

*medievală* şi *modernă*.

**Practica judecătorească**, denumită şi **jurisprudenţă**, este alcătuită din totalitatea hotărârilor judecătoreşti, pronunţate de către instanţele de toate gradele.

Judecătorii, pe lângă activitatea de aplicare a legilor, făceau şi opera de creare a dreptului. Activitatea practică le sugera idei noi. Deseori unele hotărâri judecătoreşti ofereau *soluţii* într-un litigiu ce devin obligatorii pentru alte instanţe judecătoreşti în cazuri asemănătoare. Astfel aceste *soluţii* (hotărâri) devin *izvoare* de *drept*.

3. **precedentul judiciar.**  Unele sisteme de drept, cum ar fi cele *anglo-saxone*

(Anglia, S.U.A., Canada, ş.a.), ca *izvor* de *drept*,

recunoaşte până în prezent şi **precedentul judiciar**.

În aceste ţări hotărârile pronunţate de instanţele judecătoreşti pe un **caz** concret constituie un **precedent** obligatoriu în viitor pentru toate instanţele inferioare. Aceasta deseori duce la unele confuzii, la hotărâri contradictorii, ce îngreunează cu mult efectuarea justiţiei (uneori o cauză este soluţionată în baza unui precedent pronunţat cu sute de ani în urmă).

De aceea, majoritatea ţărilor nu acceptă *precedentul* judiciar în calitate de izvor de drept, deoarece uneori el poate fi în esenţă incorect.

**24**

4. **Doctrina juridică** – ca sursă de drept cuprinde *analizele*, *investigaţiile*

şi *interpretările* făcute de specialişti (teoreticiani şi practici) fenomenului juridic. Aceasta este **ştiinţa juridică** care a avut o mare importanţă în dezvoltarea şi perfecţionarea dreptului. Ea a fost recunoscută în epoca *antică* şi cea *medievală*.

Aşa, *de exemplu*, în antichitate, împăratul roman **Adrian** (sec. II e.n.) a decis că judecătorii sunt obligaţi să ţină seama de părerea unanimă a celor ce creau dreptul.

În **Evul Mediu**, în situaţiile dificile ale *dreptului* *cutumiar*, judecătorii deseori apelau la **operele ştiinţifice** spre a găsi **soluţii** potrivite pentru cauzele precăutate.

Treptat însă rolul doctrinei a început să scadă. În **Epoca Modernă**, *doctrina juridică* a încetat practic să mai fie un izvor de drept.

5. **Contractul normativ** – este acel contract care conţine, stabileşte anumite

*reguli* de *conduită* cu caracter general.

Spre deosebire de celelalte contracte, **contractul normativ** este *izvor* al *dreptului*..

**-------------------------------------------------------------------------------------------------------------------------------------------------------------------------------**

*Contractul normativ* poate fi definit ca un act individual, un acord de voinţă realizat pe baza unor norme juridice, care produc efecte juridice stabilind drepturi şi obligaţii unor subiecţi exact determinaţi. (I.P.,BSD,p.48)

**-------------------------------------------------------------------------------------------------------------------------------------------------------------------------------**

**Contractele normative** pot opera în astfel de domenii, cum ar fi **:**

a) în dreptul **constituţional** – (contracte de formare a federaţiilor)

b) în dreptul **muncii** – (contractul colectiv de muncă şi contr. indiv. de muncă)

c) în dreptul **internaţional public** – (tratate, acorduri şi convenţii internaţionale )

Conform prevederilor Constituţiei R.M., pactele şi tratatele privitoare la drepturile fundamentale ale omului, la care R.Moldova este parte, constituie un *izvor* de *drept*.

6. **Actul normativ** – la momentul actual este principalul *izvor* de *drept* şi

ocupă o poziţie dominantă în toate sistemele naţionale de drept din lume.

*Actele normative* sunt emise numai de către organele puterii de stat.

Sistemul **actelor normative** juridice este compus din **:**

* legi, decrete, hotărâri, decizii şi dispoziţii

ale Parlamentului, Preşedintelui şi Guvernului;

* ordine, regulamente şi hotărâri

ale ministerilor, departamentelor şi comitetelor;

* decizii, hotărâri şi dispoziţii

ale organelor autoadministrării locale.

**25**

Locul central în sistemul actelor normative îl ocupă **legile** elaborate de **Parlament**, organul suprem al puterii legislative.

Celelalte acte normative sunt subordonate legii.

**Legile**, la rândul lor, sunt de ***trei*** categorii **:**  (toate emise de Parlament)

a) legi **constituţionale** – ( Constituţia şi legile de revizuire a ei )

b) legi **organice** – ocupă locul secund în ierarhia legilor.

Prin ele se reglementează **:**

* sistemul electoral,
* organizarea şi desfăşurarea referendumului,
* organizarea Guvernului,
* organizarea şi funcţionarea altor organe ale puterii de stat

*De exemplu* **:** **legile :**

* despre procuratură,
* despre arbitrajul de stat,
* despre poliţie,
* despre partidele politice,
* legea învăţământului,
* Codurile **:**  civil, penal, administrativ, muncii, familiei, etc.

c) legi **ordinare** – sunt acelea care intervin în orice domeniu al relaţiilor sociale, cu excepţia celor rezervate legilor *constituţionale* şi legilor *organice*.

**Sarcină Comună 8 Tema pentru acasa: studiati art.72 din Constituția RM**

**7. Raportul juridic**

**Raportul juridic** este o *relaţie socială* reglementată de norma juridică.

Atât timp cât o *relaţie socială* nu este reglementată de norme juridice ea nu poate fi o relaţie juridică, ci rămâne socială.

Din momentul în care apare o normă juridică care o reglementează, ea devine juridică. Deci, **raporturile juridice** se nasc pe baza normei de drept.

Prin urmare, acele *raporturi sociale*, care sunt reglementate de *norme juridice*, devin *raporturi juridice*.

**Trăsăturile** fundamentale ale **raportului juridic** constau în următoarele **:**

1) **raportul juridic este un raport social** – deoarece se poate forma numai între

**oameni**, luaţi la individual, ca *persoană* *fizică* sau constituiţi în colectivităţi, ca *persoană* *juridică*.

Raporturile juridice sunt legate indisolubil de viaţa şi activitatea **oamenilor** în societate

**26**

**Dreptul** nu guvernează decât raporturile dintre **oameni** *direct* sau *indirect*. El nu poate fi aplicat raporturilor omului cu animalele, cu natura, cu Dumnezeu, etc.

(Totodată, sunt relaţii sociale care nu constituie *obiect* de reglementare juridică *De exemplu* **:** relaţii de prietenie, de tovărăşie, de dragoste, etc., care ţin de domeniul moralei).

2) **raportul juridic este un raport voliţional** – deoarece apare datorită **voinţei**

oamenilor exprimată prin norme de drept în baza căreia simpla *relaţie* *socială* s-a *transformat* în *raport* *juridic*.

3) **raportul juridic este un raport valoric** – deoarece în el îşi găsesc concretizare

**valorile** esenţiale ale societăţii. Prin intermediul normelor juridice **statul** încurajează, promovează şi estimează aceste valori.

4) **raportul juridic este o categorie istorică** – deoarece apare la o anumită etapă

de dezvoltare **istorică**, odată cu apariţi statului şi dreptului. Raportul juridic, ca atare, poartă pecetea epocii istorice respective.

Aşa, *de exemplu*, în **dreptul privat roman** *sclavul* era considerat un bun. Stăpânul avea dreptul deplin asupra sclavului, el putea fi *vândut* sau *ucis*, *dăruit*, *schimbat*, etc. Epoca contemporană preved e *egalitatea* tuturor oamenilor în faţa legii.

**Premisele raportului juridic**

Pentru **apariţia** (sau naşterea) unui *raport juridic* sunt necesare anumite **premise**.

Aceste **premise** sunt **:**

1) **Norma juridică** – reprezintă **premisa** fundamentală. Fără **normă juridică** nu

putem vorbi de raport juridic. Anume norma juridică este acea **premisă** care stabileşte problemele esenţiale. Norma juridică stabileşte cine poate fi subiect al *raportului juridic* dat şi determină *statutul juridic* al subiecţilor, cât şi *consecinţele* abaterii de la prevederile normelor juridice.

2) **Faptul juridic** – este o **premisă** minoră. Reprezintă împrejurare ce atrage după

sine *apariţia*, *modificarea* sau *stingerea* unui raport juridic

(*De exemplu*, raportul juridic de căsătorie presupune, în prealabil, ca *fapt* *juridic* încheierea căsătoriei ).

Nu orice acţiune sau împrejurare din *natură* sau din *viaţa socială* are valoare de fapt juridic, ci numai acele împrejurări, de existenţa cărora normele de drept leagă consecinţe juridice.

**Faptele juridice** se împart în două categorii **: 27**

a) **evenimentele juridice** – sunt acele *fenomene*, *împrejurări* sau *fapte*

naturale care se produc independent de voinţa omului şi cărora norma de drept le dă o semnificaţie juridică

Cele mai frecvente **evenimente**, care au semnificaţie juridică sunt **:**

* **naşterea** – ( dobândirea calităţii de subiect de drept )
* **moartea** – ( de ea legea leagă stingerea multor raporturi juridice – de muncă, de căsătorie – şi apariţia unor raporturi juridice noi – deschiderea moştenirii ş.a. ).
* **împlinirea unui termen** sau **trecerea timpului** – ( dobândirea capacităţii de exerciţiu, de pensionare, etc. ).
* **calamităţi** sau alte **fenomene naturale** – ( cutremur, inundaţii, incendii, etc. sau trăsnetul, fulgerul, ploaia ).

b) **acţiunile juridice** – sunt faptele **voluntare** ale **omului** de care legea leagă

producerea de *efecte juridice*, adică apariţia, modificarea

sau stingerea de raporturi juridice.

Ele pot fi **licite** (când se respectă normele juridice) sau **ilicite** (când se încalcă).

**Structura (elementele) raportului juridic**

Privit din punct de vedere al **structurii** sale, *raportul juridic* este alcătuit din **trei** **elemente** constituitive.

* **Subiecţii raportului juridic**
* **Conţinutul raportului juridic**
* **Obiectul raportului juridic**

1. **Subiecţii raportului juridic** – adică participanţi la el pot fi numai **oamenii**,

ca *persoane fizice* sau *persoane juridice*, cât şi **statul**, reprezentat prin organele sale (Preşedenţie, Parlament, Guvern, ministere, departamente, judecătoria, procuratura, organele administraţiei publice locale ş.a.).

În sec. al **XX**-lea, după cel de-al **doilea** **război** mondial, jurisprudenţa internaţională prin diferite acte a recunoscut calitatea de **subiect** de **drept**, *organizaţiilor* *internaţionale*.

Din această *categorie* fac parte **:**

* Organizaţia Naţiunilor Unite
* Organizaţia Internaţională a Muncii
* Organizaţia Mondială a Sănătăţii
* Fondul Monetar Internaţional (rezerve de aur – circa 3 mln. 300 mii t., locul 3, d.SUA,Ger.)
* Banca Europeană pentru Reconstrucţie şi Dezvoltare ş.a.

**28**

2. **Conţinutul raportului juridic** – este format din ansamblul de *drepturi* şi *obligaţii*

a *subiecţilor* ce participă la raportul juridic. Aceste *drepturi* şi *obligaţii* sunt prevăzute în norma juridică.

3. **Obiectul raportului juridic** – îl formează anumite *acţiuni* ale părţilor,

*lucrurile* *materiale* cât şi *conduita* *oamenilor* şi alte *valori* *nepatrimoniale*

Astfel, **obiect** al **raportului juridic** pot fi **:**

a) **lucrurile şi alte bunuri materiale** (cumpărarea-vânzarea unui costum, construcţia unei case)

b) **conduita umană** – pe care o urmăresc participanţii la raportul juridic,

care constă într-o **acţiune** (a da, a face) sau într-o

**inacţiune** (a nu face); ( încheierea unui contract,

participarea la alegeri, etc.);

c) **valori nemateriale** (cinstea, onoarea, demnitatea, numele, sănătatea, etc.);

d) **rezultatul creaţiei intelectuale** (opera literară, artistică, ştiinţifică, etc.).

**8. Răspunderea juridică**

**Sarcină Comună 9 TEMA pentru acasa: Analizați prevederile art. 35-401 Cod Penal –**

**Răspunderea juridică** este mijlocul juridic care *legalizează*, *blochează* conduita

ilegală şi *stimulează* acţiunile sociale utile ale oamenilor.

*Viaţa socială* nu poate fi concepută fără răspundere. Când se naşte dreptul omului de a trăi, se naşte şi obligaţia acestuia de a lăsa şi pe alţii să trăiască.

**Răspunderea juridică** este forma cea mai gravă a *răspunderii sociale*, este una din instituţiile de bază ale dreptului.

După conţinutul său, **răspunderea juridică** presupune aplicarea măsurilor de constrângere statală faţă de persoanele care săvârşesc fapte ilegale.

**Răspunderea juridică** survine numai atunci când există următoarele condiţii **:**

1. **fapta ilicită** – este exprimată printr-o *acţiune* sau *inacţiune* care contravine

prevederilor normei juridice.

*Caracterul ilicit al faptei* este aspectul cel mai constant, ca trăsătură a faptei juridice, ce constituie fundamentul răspunderii.

* *Acţiunea* – presupune întotdeauna încălcarea legii, care interzice ceva;
* *Inacţiunea* – constă dintr-o abatere de la acţiune impusă personal, prin

norma juridică

**Sarcină Comună 10** tema pt acasa // Analizați art.162 si 163 CP//

**29**

2) **legătura cauzală dintre fapta ilicită şi rezultatul dăunător.** Răspunderea juridică

poate interveni numai atunci când între *acţiunea* *ilicită* şi *prejudiciu* există un raport de cauzalitate.

Deci, o persoană poate fi trasă la răspundere pentru săvârşirea cu vinovăţie a unei fapte antisociale numai atunci când rezultatul ilicit va fi o consecinţă nemijlocită a faptei sale ilicite.

Raportul *cauzal* exclude faptele *întâmplătoare* care pot uneori interveni.

( *De exemplu* **:**  moartea unei victime trebuie să survină în urma unor lovituri, cauzatoare

de moarte, dar nu din cauza medicului care nu a îngrijit victima ).

3) **vinovăţia** (**culpa**) – desemnează latura *subiectivă* a persoanei. **Vinovăţia** este

atitudinea psihică a persoanei faţă de fapta ilicită săvârşită de ea, precum şi faţă de consecinţele acestei fapte.

**Vinovăţia** se poate manifesta prin următoarele forme **:**

* **intenţia** (care poate fi *directă* sau *indirectă*)
* **culpa** (care îmbracă două forme **:**  *sineîncrederea* (imprudenţa, greşala)

şi *neglijenţa*)

Există şi câteva **principii** de bază care guvernează răspunderea juridică **:**

1. Orice răspundere juridică are un fundament.

2. Legalitatea răspunderii juridice.

3. Orice persoană răspundere numai pentru fapta sa.

4. Proporţionalitatea răspunderii juridice.

**Împrejurările care exclud răspunderea juridică**

Există unele **împrejurări** care exclud răspunderea juridică. Acestea sunt **:**

a) **extrema necesitate** – înţelegem dreptul de a-şi apăra propria **viaţă** pusă în pericol,

cu preţul *sacrificării* altei persoane; ori împrejurările când o persoană pentru a înlătura un pericol pricinuieşte o daună altei persoane.

(*de exemplu* **:** pentru a stinge un *incendiu* o persoană sparge *uşa* din apartamentul cuprins de flăcări).

b) **legitima apărare**

c) **iresponsabilitatea** – este *starea psihică* a unei persoane care din anumite motive

(boală mintală, vârsta fragedă ş.a.) nu-şi poate da seama de consecinţele faptelor pe care le săvârşeşte.

d) **forţa majoră** – când fapta are loc datorită unor împrejurări străine neprevăzute

şi neaşteptate.

e) **constrângerea fizică şi psihică**

**30**

f) **beţia involuntară** – influenţa alcoolului independent de voinţa persoanei.

g) **eroarea de fapt** – când autorul nu cunoaşte anumite împrejurări sau situaţii de

care depinde caracterul ilicit al faptei, în momentul săvârşirii ei.

**Formele răspunderii juridice**

În funcţie de *natura* şi *gravitatea* lor socială, de categoria normelor juridice (ramura de drept) încălcările dreptului se împart în încălcări ***penale***, ***administrative***, ***civile***, de dreptul **muncii**.

Fiecărei încălcări de drept îi corespunde una din **formele** răspunderii juridice.

**------------------------------------------------------------------------------------------------------------**

**Răspunderea penală** – este o condamnare publică de stat a *faptelor ilicite* şi

a *persoanelor* care le săvârşesc.

Încălcările **dreptului penal** sunt denumite ***infracţiuni***, care prezintă cel mai înalt grad de pericol social.

**Sancţiunile penale** sunt **:** privaţiunea de libertate, amenda, interzicerea de a ocupa

anumite posturi, confiscarea averii.

**------------------------------------------------------------------------------------------------------------**

**Răspunderea administrativă**  – încălcările normelor dreptului administrativ se

numesc ***contravenţii***.

**Contravenţia** are următoarele *trăsături* **:**

* fapta săvârşită cu vinovăţie;
* fapta de un pericol social mai redus decât infracţiunea;
* fapta prevăzută şi sancţionată prin legi şi alte acte normative.

**------------------------------------------------------------------------------------------------------------**

**Răspunderea civilă** îmbracă două forme **:**

* ***contractuală***, ce constau în neîndeplinirea unor *obligaţii* ce derivă din contract;
* ***delictuală*** constă în obligaţia de a repara prejudiciul cauzat printr-o faptă ilicită sau obligaţia de repunere în drepturi.

**------------------------------------------------------------------------------------------------------------**

Încălcările normelor **dreptului muncii**, sunt acele fapte ilicite care pot fi săvârşite numai de către persoanele încadrate în câmpul muncii **:** *prejudiciul material* şi *abaterile disciplinare*.

**Răspunderea materială** constă în obligaţia lucrătorului de a plăti *despăgubiri*

pentru prejudiciul cauzat.

**Răspunderea disciplinară** poate avea forma de *mustrare*, *avertisment*,

*retrogadare* din *funcţie*, *eliberarea* din *serviciu*.

**31**

**9. Sistemul de drept**

**Sistemul de drept** este constituit din totalitatea normelor juridice între care există relaţii relativ stabile şi durabile.

Sistemul de drept (atât intern cât şi extern) se divizează în două **subsisteme** **:** *dreptul* *public* şi *dreptul* *privat*.

**Dreptul public** – cuprinde ansamblul normelor juridice care reglementează forma de stat, modul de organizare şi funcţionare a statului şi a instituţiilor acestuia, precum şi relaţiile dintre stat şi persoană, statutul juridic al cetăţenilor străini şi apatrizilor, relaţiile financiar-bancare, relaţiile de muncă şi de protecţie socială, etc.

Din dreptul public fac parte **: dreptul constituţional**, **dreptul administrativ**, **dreptulpenal**, **dreptulmuncii**, **dreptulfinanciar**, **dreptul fiscal**, **dreptulprocesual**

**Dreptul privat** – include ansamblul normelor juridice, care reglementează drepturile şi obligaţiile particularilor, cuprinzând ramurile **:** **dreptul civil**,  **dreptul familiei**, **dreptul comercial** ş. a.

Relaţiile dintr diferite organizaţii politice, state sau asociaţii de state (*de exemplu*, O.N.U., Uniunea Europeană, O.S.C.E.) formează *obiectul* **dreptului public internaţional**.

Relaţiile dintre persoanele fizice şi juridice ale unor state alcătuiesc *obiectul* **dreptului internaţional privat**.

**B I B L I O G R A F I E**

1) Bazele statului şi dreptului R. Moldova. – Chişinău, 2007

2) **Alexandru Borodac**. Bazele statului şi dreptului R. Moldova. – Chişinău, 1997

3) **Ion Dogaru**. Elemente de teorie generală a dreptului. – Craiova, 1994

4) **Baltag D**. Teoria generală a dreptului şi statului. – Chişinău, 1996

5) **Nicolae Popa**. Teoria generală a dreptului. – Bucureşti, 2005

6)  **Avornic Gh**. Teoria generală a dreptului. – Chişinău, 2003

7) **Craiovan Ion**. Teoria generală a dreptului. – Bucureşti, 1997

8) **Popa V**. Drept public. – Chişinău, 1998

9) **Boris Negru**. Teoria generală a dreptului şi statului. – Chişinău, 2003

10) Теория права и государства. Учебник под ред. проф. **Лазарева В**. – Москва, 1996

11) **Федоров Г**. Теория государства и права. – Кишинев, 1998